教寺，详寺观，井一。西为天仙庵，比丘尼居之。迤南有关帝庙，俗称金顶庙，已圮，井一。盆儿胡同之西皆旷地也，旧有丁家穿店，邹家穿店，今皆废。南曰红水坑，井二。前有火神庙，明宣德四年建，碑称其地为元之火焰营。近庙毁重建，仅三楹，碑亦毁。少西曰万寿东宫，明之宏仁万寿宫也。曰白马寺坑，地以寺名，皆久废。《宸垣识略》言寺在天官保，今罕能举其名矣。曰双槐树，曰万寿西宫，明万历间建，尚完整，额书关帝庙，有神宗御制封号碑，井一。庙旁旧有松树头条、二条、三条胡同，今废为蔬圃，井二。《藤阴杂记》：玉皇阁在盆儿胡同。严宗伯我斯登玉